**Alternativa por Castilla y León** (ACAL) (*Alternativa por Castela e León* en galego) foi unha coalición electoral española xurdida a finais de 2006 e constituída legalmente en marzo de 2007 e que agrupaba partidos nacionalistas, rexionalistas e independentes de Castela e León. Os seus promotores foron a formación nacionalista castelá Tierra Comunera, o Partido de El Bierzo e o Partido del Progreso de las Ciudades y las Comarcas de Castilla y León. O Partido de El Bierzo formou parte da coalición só para as eleccións autonómicas, non para as municipais nas que se presentou en solitario.
Aspiraban a conseguir 100.000 votos en Castela e León e obter representación no parlamento rexional. O seu obxectivo era rematar co bipartidismo de PP e PSOE.

Presentáronse en candidatura conxunta para as eleccións Autonómicas de Castela e León de 2007: Ademais de Tierra Comunera, forman parte de Alternativa de Castilla y León, Independientes de Palencia, Tiétar, Laguna, Riaza, o Partido de El Bierzo, Partido del Progreso de las Ciudades y Comarcas de Castilla y León, Iniciativa por Soria, de las Merindades, de Guardo, os Verdes de Segovia e previsiblemente os Verdes de Laciana, Agrupación de Segovia e Unión del Pueblo Zamorano.

En 2008 ao termo das eleccións Xerais sáese da coalición Tierra Comunera e o resto de partidos seguen formando Alternativa por Castela e León. En 2009 Tierra Comunera e Alternativa por Castilla y León forman xunto a outros partidos castelanitas-rexionais de Castela e león: o Partido de Castilla y León (PCAL), para concorrer nunha candidatura única ás Eleccións Autonómicas de Castela e León de 2011 e ás Xerais de 2012. Nas municipais o de concorrer unidos ou non terá que verse concello a concello chegado o momento.

Compoñentes
-----------

* Tierra Comunera (deixou a coalición en 2008)
* Partido de El Bierzo
* Partido del Progreso de las Ciudades y las Comarcas de Castilla y León
* Iniciativa de las Merindades de Burgos
* CIVES-Palencia
* Agrupación Ávila Independiente
* Agrupación Palencia Independiente
* Agrupación Segoviana Independiente
* Centristas de Ávila
* Independientes de El Tiétar

Resultados electorais
---------------------

A coalición obtivo 17.394 votos (1,16%) nas eleccións autonómicas de Castela e León. Os resultados foron malos comparándoos cos resultados que os partidos compoñentes recibiran nas eleccións anteriores. TC obtivera nas autonómicas de 2003 18.357 votos (1,19%), en tanto que o Partido de El Bierzo en 2003 obtivo 2.016 votos (0,13%). Nas eleccións municipais de 2007, coa denominación TC-ACAL, a coalición obtivo 12.119 votos (0,81%). Só TC nas municipais de 2003 xa superou esa cifra cun total de 13.696 votos (0,88%). En total, TC-ACAL obtivo 86 concelleiros, fundamentalmente na provincia de Burgos (65).

Notas
-----

1. ↑  "Once formacións políticas concorrerán ás eleccións autonómicas como Alternativa de Castela e León". Arquivado dende o orixinal o 18 de xuño de 2012. Consultado o 14 de novembro de 2013.

Véxase tamén
------------

### Ligazóns externas

* Siete partidos regionales se unen en PCAL
* Unidad Regionalista de Castilla y León concurrirá en solitario a las elecciones autonómicas y municipales sin coaligarse con ninguna otra formación
* Web del PCAL
* Once formaciones políticas concurrirán a las elecciones autonómicas como Alternativa de Castilla y LeónArquivado 18 de xuño de 2012 en Wayback Machine.
* Siete partidos regionales se unen en PCAL
* El Partido de Castilla y León (PCAL) presenta en Valladolid su gestora regional(marzo de 2009).